ZAPISNIK
5. redne seje Občinskega sveta Občine Izola,
ki je bila dne, 11. decembra 2008 s pričetkom ob 16.00 uri v prostorih sejne sobe Občinskega sveta Občine Izola, Kristanov trg 1 v Izoli.

Prisotni: Člani Občinskega sveta Občine Izola in Župan. 
Ostali prisotni:

Irena Ostrouška, svetovalka župana za stike z javnostmi, turizem in družbene dejavnosti,
Miran Žlogar, predstojnik Urada za družbene dejavnosti,
Peter Zovko, vodja službe za finance in računovodstvo,

Igor Skok, predstojnik Urada za gospodarske javne službe in promet,

Barbara Miklavc, višji svetovalec za urbanizem in prostorske akte,
Jana Gojanovič Purger - vodja Oddelka za urbanizem,
ga. Suzana Božič, ravnateljica Vrtca Mavrica Izola,
g. Aleksander Bizjak, načrtovalec Studio Galeb d.o.o., Kettejeva 1, Koper.
Uvodni pozdrav g. Župana, ki preveri prisotnost in ugotovi sklepčnost.( OS5-5R-1,1)

Predsedujoči je predlagal umik pri obravnavi 13. b) točke DR:
Soglasje k imenovanju predstavnikov Občine Izola v svete Javnih zavodov (Obalne lekarne Koper, Javni sklad za kulturne dejavnosti, Srednja zdravstvena šola, OŠ Dante Alighieri, OŠ Vojka Šmuc, VIZ Vrtec Mavrica, OŠ Livade, JZ Center za kulturo, šport in prireditve, Komisija Srednje gostinske in turistične šole, Srednja šola Pietro Coppo, GIZ Izola, Mestna knjižnica Izola, Rižanski vodovod Koper, Glasbena šola Koper, Dom upokojencev Izola.
Župan je odprl razpravo o DR. Razprave ni bilo.
Župan je dal na glasovanje naslednji DNEVNI RED:

1. Potrditev zapisnika 4. redne seje Občinskega sveta

2. Poročilo o sprejetih ukrepih v.d. direktorja poslovnega direktorja JZ Center za kulturo, šport in prireditve

3. Letni delovni načrt javnega vzgojno izobraževalnega zavoda Vrtec Mavrica Izola za šolsko leto 2008/09
4. Predhodno soglasje k predlogu Pravil javnega vzgojno izobraževalnega zavoda Osnovna šola Vojke Šmuc Izola 

5. Poročilo o pravnih podlagah za neposredno sofinanciranje društev

6. Dopolnjen osnutek občinskega podrobnega prostorskega načrta za območje I 5/4 – del, živilska industrija ob Južni cesti (1. obravnava, za javno razgrnitev)
7. Dopolnjen osnutek sprememb ureditvenega načrta Simonov zaliv v Izoli (1. obravnava, za javno razgrnitev)

8. Odlok o nadomestilu za uporabo stavbnega zemljišča na območju občine Izola - prva obravnava
9. Odlok o razveljavitvi Pravilnika o načinu izračuna nadomestila za stavbno pravico
10. Odlok o spremembah in dopolnitvah Odloka o dodelitvi stavbne pravice na zemljiščih v lasti občine Izola - skrajšani postopek
11. Sprejem občinskega programa varnosti

12. Pobuda krajanov Šareda za ustanovitev KS Šared

13. Predlogi Komisije za mandatna vprašanja, volitve in imenovanja:

a) Soglasje k imenovanje novih članov za Nadzorni svet Javnega podjetja Komunala Izola d.o.o.
b) Soglasje k imenovanju predstavnikov Občine Izola v sveta Javnega zavoda Zdravstveni dom Izola in Javnega zavoda Krajinski park Strunjan)

14. Vprašanja in pobude občinskih svetnikov ter odgovori nanje
Člani OS so s 19 glasovi za, nihče proti, 3 niso glasovali, ob navzočnosti 22 članov sprejeli predlagani dnevni red. (OS5-5R-2)
K 1. točki - Potrditev zapisnika 4. redne seje Občinskega sveta

Župan je odprl razpravo. Gospod Drago Mislej je predlagal, da bi v bodoče dodali kakšen vsebinski stavek več v zapisnike sej OS. Župan je zaključil razpravo in dal na glasovanje zapisnik 4. redne seje Občinskega sveta Občine Izola.
Zapisnik je bil sprejet. Od 23 prisotnih članov jih je 20 glasovalo za, nihče proti, 3 niso glasovali. (OS5-5R-3)
K 2. točki – Poročilo o sprejetih ukrepih v.d. direktorja poslovnega direktorja JZ Center za kulturo, šport in prireditve

Obrazložitev je podal gospod Darko Grad.

Točko je obravnaval Odbor za družbene dejavnosti. Gospa Rozana Prešern je podala poročilo.

Župan je odprl razpravo. V razpravi so sodelovali: gospod Valdi Morato, gospod Darko Grad, gospod  Aleksej Skok, gospod Silvano Sau, gospod Bogdan Gerk, gospod Drago Mislej, gospod Edi Grbec in gospod Aleksander Krebelj.
Po razpravi so člani občinskega sveta sprejeli naslednji sklep:
S  K  L  E  P

1.

Občinski svet Občine Izola je obravnaval 1. vmesno Poročilo o sprejetih ukrepih v.d. direktorja poslovnega direktorja Javnega zavoda Center za kulturo, šport in prireditve ter ga sprejel v vednost.

2.

Ta sklep velja takoj.

Gornji sklep je bil sprejet. Od 22 prisotnih članov Občinskega sveta jih je 18 glasovalo za, nihče proti, 4 niso glasovali. (OS5-5R-4)
K 3. točki – Letni delovni načrt javnega vzgojno izobraževalnega zavoda Vrtec Mavrica Izola za šolsko leto 2008/09
Obrazložitev je podala ga. Suzana Božič, ravnateljica Vrtca Mavrica Izola.
Točko je obravnaval Odbor za družbene dejavnosti. Gospa Rozana Prešern je podala poročilo.

Župan je odprl razpravo. V razpravi sta sodelovala gospod Edi Grbec in gospa Suzana Božič. 

Po končani razpravi so člani OS sprejeli naslednji:

S  K  L  E  P

1.

Občinski svet Občine Izola je obravnaval Letni delovni načrt javnega vzgojno izobraževalnega zavoda Vrtec Marica Izola za šolsko leto 2008/2009  in ga sprejel v vednost.

2.

Ta sklep velja takoj.

Gornji sklep je bil sprejet. Od 21 prisotnih članov Občinskega sveta jih je 21 glasovalo za, nihče proti. (OS5-5R-5)
K 4. točki – Predhodno soglasje k predlogu Pravil javnega vzgojno izobraževalnega zavoda Osnovna šola Vojke Šmuc Izola
Obrazložitev je podal gospod Miran Žlogar.

Točko je obravnaval Odbor za družbene dejavnosti. Gospa Rozana Prešern je podala poročilo.

Točko je obravnavala Statutarno-pravna komisija. Gospa Manca Vadnjal Stojanovič je podala poročilo.

Župan je odprl razpravo. Razprave ni bilo.
Župan je dal na glasovanje naslednji:

S  K  L  E  P

1.

Občinski svet Občine Izola daje soglasje k predlogu Pravil javnega vzgojno izobraževalnega zavoda Osnovna šola Vojke Šmuc Izola.

2.

Predlog Pravil javnega vzgojno izobraževalnega zavoda Osnovna šola Vojke Šmuc Izola je sestavni del tega sklepa.

3.

Ta sklep velja takoj.
Gornji sklep je bil sprejet. Od 20 prisotnih članov Občinskega sveta jih je 18 glasovalo za, nihče proti, 2 nista glasovala. (OS5-5R-6)

K 5. točki - Poročilo o pravnih podlagah za neposredno sofinanciranje društev
Obrazložitev je podal gospod Miran Žlogar.

Točko je obravnaval Odbor za družbene dejavnosti. Gospa Rozana Prešern je podala poročilo.

Točko je obravnavala Statutarno-pravna komisija. Gospa Manca Vadnjal Stojanovič je podala poročilo.

Župan je odprl razpravo. V razpravi so sodelovali: gospod Aleksej Skok, gospod Drago Mislej, gospod Darko Grad, gospod Miran Žlogar, gospod Alojz Zorko, gospod Branko Simonovič, gospa Doris Gomezelj, gospod Bogdan Gerk, gospod Silvano Sau, gospod Tomislav Vitezica, gospod Župan in gospa Irena Ostrouška.
Po končani razpravi so člani OS sprejeli naslednji:

S  K  L  E  P

1.

Občinski svet Občine Izola je obravnaval Poročilo o pravnih podlagah za neposredno sofinanciranje društev in ga vzel na znanje.

2.

Z društvi s sedežem v občini Izola, ki imajo z odločbo pristojnega organa podeljen status društva, ki deluje v javnem interesu, se sklene neposredna pogodba za sofinanciranje dejavnosti, programov ali projektov.

Podlaga za sklenitev pogodbe o sofinanciranju dejavnosti, programov ali projektov so predloženi programi ali projekti.

Društva iz prvega odstavka tega člena lahko prejmejo za sofinanciranje dejavnosti, programov ali projektov, ki so v interesu  občine Izola,  sredstva iz občinskega proračuna največ v višini do 70 % programa ali projekta.

Višina sredstev se določi s sprejetjem občinskega proračuna za posamezno tekoče leto.

3.

Ta sklep velja takoj.

Gornji sklep je bil sprejet. Od 23 prisotnih članov Občinskega sveta jih je 23 glasovalo za, nihče proti. (OS5-5R-7)
Župan je odredil 10 minut odmora.

K 6. točki - Dopolnjen osnutek občinskega podrobnega prostorskega načrta za območje I 5/4 – del, živilska industrija ob Južni cesti (1. obravnava, za javno razgrnitev)
Gospa Barbara Miklavc je podala obrazložitev.

Točko je obravnaval Odbor za okolje in prostor. Gospod Alojz Zorko je podal poročilo s pripombo:

Odbor za okolje in prostor predlaga spremembo teksta v 4. členu dopolnjenega osnutka občinskega podrobnega prostorskega načrta za območje I 5/4 – del, živilska industrija ob Južni cesti (1. obravnava, za javno razgrnitev)  in sicer se beseda IN v besedni zvezi »IN drugimi sorodnimi in komplementarnimi programi« zamenja z besedo Z. Torej se po novem glasi »Z drugimi sorodnimi in komplementarnimi programi.«
Župan je odprl razpravo. V razpravi so sodelovali: gospod Aleksej Skok, gospod Darko Grad, gospod Aleksander Krebelj, gospod Alojz Zorko, gospa Barbara Miklavc,  gospod Drago Mislej in gospod Župan.
Po končani razpravi so člani OS sprejeli naslednji:
S K L E P 

1. 

Občinski svet je obravnaval in sprejel dopolnjen osnutek Občinskega podrobnega prostorskega načrta za območje I 5/4 – del -  živilska industrija ob Južni cesti (skrajšano: OPPN  CMI jug-živilska) v prvi obravnavi. 

Pripombe in predlogi, podani v razpravi, se upoštevajo kot predlogi in pripombe iz javne razgrnitve.

2. 

Dopolnjen osnutek občinskega podrobnega prostorskega načrta za območje I 5/4 – del -  živilska industrija ob Južni cesti se javno razgrne za 30 dni z besedilom, dopolnjenim s pripombami, podanimi na 4. seji Odbora za okolje in prostor in redakcijskimi popravki.

3.

Javno naznanilo o javni razgrnitvi in javni obravnavi, ki ga sprejme Župan,  se objavi najmanj sedem dni pred začetkom javne razgrnitve v uradnih objavah, na spletni strani občine Izola http://www.izola.si/ in na občinskih oglasnih deskah, z naslednjimi podatki:

· kraj in čas javne razgrnitve ter o spletnem naslovu, kjer je razgrnjeno gradivo dostopno

· kraj in čas njegove javne obravnave in 

· način ter rok dajanja mnenj in pripomb javnosti 

4.

Sklep velja takoj.

Gornji sklep je bil sprejet. Od 22 prisotnih članov Občinskega sveta jih je 21 glasovalo za, 1 ni glasoval. (OS5-5R-8)
K 7. točki - Dopolnjen osnutek sprememb ureditvenega načrta Simonov zaliv v Izoli (1. obravnava, za javno razgrnitev)

Obrazložitev je podal g. Aleksander Bizjak, načrtovalec Studio Galeb d.o.o., Kettejeva 1, Koper.

Gospa Jana Gojanovič Purger je podala obrazložitev.

Točko je obravnaval Odbor za okolje in prostor. Gospod Alojz Zorko je podal poročilo.

Župan je odprl razpravo. Razprave ni bilo.
Župan je dal na glasovanje naslednji:

SKLEP 

1. 

Občinski svet je obravnaval in sprejel dopolnjen osnutek sprememb Ureditvenega načrta Simonov zaliv v Izoli v prvi obravnavi. 

Pripombe in predlogi, podani v razpravi, se upoštevajo kot predlogi in pripombe iz javne razgrnitve.

2. 

Dopolnjen osnutek sprememb Ureditvenega načrta Simonov zaliv v Izoli se javno razgrne za 30 dni.

3.

Javno naznanilo o javni razgrnitvi in javni obravnavi, ki ga sprejme Župan, se objavi najmanj sedem dni pred začetkom javne razgrnitve v Uradnih objavah Občine Izola, na spletni strani občine Izola http://www.izola.si/ in na občinskih oglasnih deskah, z naslednjimi podatki:

· kraj in čas javne razgrnitve ter o spletnem naslovu, kjer je razgrnjeno gradivo dostopno

· kraj in čas njegove javne obravnave 

· način ter rok dajanja mnenj in pripomb javnosti. 

4.

Sklep velja takoj.

Gornji sklep je bil sprejet. Od 22 prisotnih članov Občinskega sveta jih je 22 glasovalo za, nihče proti. (OS5-5R-9)
K 8. točki - Odlok o nadomestilu za uporabo stavbnega zemljišča na območju občine Izola - prva obravnava
Gospa Karmen Pavlič je podala obrazložitev.

Točko je obravnaval Odbor za okolje in prostor. Gospod Alojz Zorko je podal poročilo.

Točko je obravnaval Odbor za gospodarstvo in finance. Gospod Mitja Oblak je podal poročilo.
Člani Odbora za gospodarstvo in finance so obravnavali Odlok o nadomestilu za uporabo stavbnega zemljišča na območju občine Izola (prva obravnava) ter ga predlagajo Občinskemu svetu Občine Izola v obravnavo in sprejem, s tem, da se rok obravnave podaljša iz 20 dni na 30 dni.

Župan je odprl razpravo. V razpravi so sodelovali: gospa Doris Gomezelj, gospod Edi Grbec, gospod Branko Simonovič, gospod Aleksander Krebelj, gospod Darko Grad, gospod Alojz Zorko, gospod Bogdan Gerk, gospod Tomislav Vitezica, gospod Mitja Oblak in gospa Karmen Pavlič.
Po končani razpravi je župan dal na glasovanje naslednji:
S K L E P

1.

Sprejme se predlog Odloka o nadomestilu za uporabo stavbnega zemljišča na območju občine Izola v prvi obravnavi in se ga posreduje v 30 dnevno javno obravnavo. 

V času javne obravnave je gradivo dostopno na spletni strani občine Izola.

V času javne obravnave se na gradivo lahko poda pripombe in predloge. Te se lahko pošlje na naslov Občina Izola, Sončno nabrežje 8, Izola, ali posreduje po elektronski pošti na naslov posta.oizola@izola.si (v rubriko »zadeva« navesti ključne besede: »Odlok o NUSZ«).

2.

Občinski upravi občine Izola se naloži, da po zaključku javne obravnave pripravi predlog odloka za drugo obravnavo, in sicer tako, da pri tem upošteva pripombe, predloge in mnenja, ki so bila podana v prvi obravnavi ter tiste predloge, pripombe in mnenja, ki bodo prispela v času javne obravnave.

Dopolnjen predlog odloka se posreduje v drugo obravnavo in sprejem članom Občinskega sveta.

3.

Sklep velja takoj.

Gornji sklep je bil sprejet. Od 18 prisotnih članov Občinskega sveta jih je 16 glasovalo za, nihče proti, 2 nista glasovala. (OS5-5R-10)
K 9. točki - Odlok o razveljavitvi Pravilnika o načinu izračuna nadomestila za stavbno pravico
Gospa Karmen Pavlič je podala obrazložitev.

Točko je obravnaval Odbor za gospodarstvo in finance. Gospod Mitja Oblak je podal poročilo.

Točko je obravnavala Statutarno-pravna komisija. Gospa Manca Vadnjal Stojanovič je podala poročilo.

Župan je odprl razpravo. Razprave ni bilo. Župan je dal na glasovanje naslednji:
S  K  L  E  P

1.

Razveljavi se Pravilnik o načinu izračuna nadomestila za stavbno pravico (Uradne objave št. 10/04).

2.

Ta odlok začne veljati petnajsti dan po objavi v Uradnih objavah.

Gornji sklep je bil sprejet. Od 17 prisotnih članov Občinskega sveta jih je 16 glasovalo za, nihče proti, 1 ni glasoval. (OS5-5R-11)
K 10. točki - Odlok o spremembah in dopolnitvah Odloka o dodelitvi stavbne pravice na zemljiščih v lasti občine Izola - skrajšani postopek
Gospa Karmen Pavlič je podala obrazložitev.

Točko je obravnaval Odbor za gospodarstvo in finance. Gospod Mitja Oblak je podal poročilo.

Točko je obravnavala Statutarno-pravna komisija. Gospa Manca Vadnjal Stojanovič je podala poročilo.

Župan je odprl razpravo v 1. obravnavi. Razprave ni bilo. Župan je dal na glasovanje naslednji:
S K L E P
1.

Občinski svet Občine Izola sprejme Predlog Odloka o spremembah in dopolnitvah Odloka o dodelitvi stavbne pravice na zemljiščih v lasti Občine Izola v 1. obravnavi s predlogom za skrajšani postopek ter sklene, da se nadaljuje z razpravo in odločanjem o sprejemu odloka na današnji seji.

2.
Ta sklep velja takoj.

Gornji sklep je bil sprejet. Od 14 prisotnih članov Občinskega sveta jih je 13 glasovalo za, nihče proti, 1 ni glasoval.(OS5-5R-12)
Župan je odprl razpravo v 2. obravnavi. Razprave ni bilo. Župan je dal na glasovanje naslednji:
O D L O K
O SPREMEMEMBAH IN DOPOLNITVAH ODLOKA O DODELITVI STAVBNE PRAVICE NA ZEMLJIŠČIH V LASTI OBČINE IZOLA

1. člen
Odlok o dodelitvi stavbne pravice na zemljiščih v lasti Občine Izola (Uradne objave št. 17/07, v nadaljevanju Odlok), se spremeni in dopolni tako, da se besedilo 21. členu Odloka črta in se ga nadomesti z novim besedilom, tako da se glasi:

»Nadomestilo za stavbno pravico se določi na podlagi uradne cenitve, ki jo opravi zapriseženi sodni cenilec in izvedenec gradbene stroke.«

2. člen
Besedilo 22. člena Odloka se črta in se ga nadomesti z novim besedilom, tako da se glasi: »Lastnik zemljišča pred dodelitvijo stavbne pravice ter določitvijo nadomestila skladno s tem odlokom pridobi uradno cenitev vrednosti zemljišča za katerega se dodeli stavbna pravica, ki ne sme biti starejše od 6 mesecev.«

3. člen
V 25. členu Odloka se črta 3. odstavek, 4. odstavek se preštevilči v 3. odstavek, črta se 5. odstavek. 

4. člen
Ta odlok začne veljati petnajsti dan po objavi v Uradnih objavah.

Gornji odlok je bil sprejet. Od 15 prisotnih članov Občinskega sveta jih je 12 glasovalo za, nihče proti, 2 niso glasovali.(OS5-5R-13)
K 11. točki - Sprejem občinskega programa varnosti
Župan je uvodoma pojasnil, da je v gradivu, ki so ga člani OS prejeli na klop priložen dopis Policijske postaje Izola, s katerim potrjujejo usklajenost programa s predpisi s področja javne varnosti in oceno varnostnih razmer v Občini Izola.
Gospod Almin Huremović je podal obrazložitev.

Točko je obravnaval Odbor za gospodarske javne službe in promet. Gospod Mario Gergeta je podal poročilo.

Župan je odprl razpravo. V razpravi so sodelovali: gospod Branko Simonovič, gospod Mario Gergeta, gospa Doris Gomezelj, gospod Edi Grbec, gospod Darko Grad, gospod Sebastjan Morato, gospod Drago Mislej, gospod Silvano Sau, gospod Valdi Morato in gospod Almin Huremović.
Po končani razpravi je župan dal na glasovanje naslednji:

S  K  L  E  P

1.

Občinski svet občine Izola sprejme predlog občinskega programa varnosti, v katerem so podrobno določena vrsta in obseg nalog občinskega redarstva. 

2.

Predlog občinskega programa varnosti je sestavni del tega sklepa.

3.

Ta sklep velja takoj.

Gornji sklep je bil sprejet. Od 20 prisotnih članov Občinskega sveta jih je 19 glasovalo za, nihče proti, 1 ni glasoval.( OS5-5R-14)
K 12. točki - Pobuda krajanov Šareda za ustanovitev KS Šared
Obrazložitev je podala gospa Irena Ostrouška.

Točko je obravnavala Statutarno-pravna komisija. Gospa Manca Vadnjal Stojanovič je podala poročilo. Statutarno – pravna komisija je obravnavala Pobudo krajanov Šareda za ustanovitev KS Šared ter predlaga Občinskemu svetu v sprejem sledeči sklep:

“V skladu z 2. odstavkom 14. člena statuta Občine Izola se pobudnika poziva, da v roku 14 dni pobudo dopolni z natančno navedbo manjkajočih podatkov in sicer s točnim nazivom ter območjem nove krajevne skupnosti, utemeljitvijo s stališča zemljepisnih, zgodovinskih, gospodarskih, upravnih in drugih značilnostih območja, na katerem se ustanavlja krajevna skupnost.”

Župan je odprl razpravo. V razpravi so sodelovali: gospod Edi Grbec in  gospod Darko Grad.
G. Grbec je predlagal, da bi se sklep dopolnilo tako, da se zagotovi strokovna pomoč krajanom Šareda s strani občinskih služb. G. Grad je predlagal, da se v drugi točki sklepa rok podaljša na 1 mesec. Župan se je s predlaganim strinjal.
Po končani razpravi so člani OS sprejeli naslednji:

S  K  L E  P

1.

Občinski svet Občine Izola je obravnaval pobudo krajanov z dne 03.10.2008 za ustanovitev Krajevne skupnosti Šared in ugotavlja, da pobuda ni popolna. Pri tem se za pomoč zadolži strokovne službe občinske uprave Občine Izola.

2.

V skladu z 2. odstavkom 14. člena statuta Občine Izola se pobudnika poziva, da v roku 1 meseca pobudo dopolni z natančno navedbo manjkajočih podatkov in sicer s točnim nazivom ter območjem nove krajevne skupnosti, utemeljitvijo s stališča zemljepisnih, zgodovinskih, gospodarskih, upravnih in drugih značilnostih območja, na katerem se ustanavlja krajevna skupnost.

3.

Ta sklep velja takoj.

Gornji sklep je bil sprejet. Od 21 prisotnih članov Občinskega sveta jih je 20 glasovalo za, nihče proti, 1 ni glasoval.(OS5-5R-15)
K 13. točki - Predlogi Komisije za mandatna vprašanja, volitve in imenovanja:

a) Soglasje k imenovanju novih članov za Nadzorni svet Javnega podjetja Komunala Izola d.o.o.

Točko o imenovanju novih članov za Nadzorni svet Javnega podjetja Komunala Izola d.o.o. je obravnavala Komisija za mandatna vprašanja, volitve in imenovanja. Gospod Darko Grad, predsednik komisije je podal poročilo.
Župan je odprl razpravo. V razpravi so sodelovali: gospod Valdi Morato, gospod Bogdan Gerk, gospa Doris Gomezelj, gospod Sebastjan Morato in gospod Darko Grad.
G. Zorko je opozoril, da naj se v sklepu o imenovanju poleg imen navedejo še točni naslovi imenovanih.
Po končani razpravi je župan dal na glasovanje naslednji:

S  K  L E  P

1.

Občinski svet ugotavlja, da g. Alojzu Zorku iz Izole, Strma pot 18, g. Igorju Franci iz Izole, Kajuhova 28 in g. Aleksandru Kreblju iz Izole, Ulica Istrskega odreda 4 preneha mandat članov Nadzornega sveta Javnega podjetja Komunala Izola d.o.o. zaradi njihovega odstopa.

2.

Za nove člane Nadzornega sveta Javnega podjetja Komunala Izola d.o.o. se imenujejo:

· Dušan Moljk iz Izole, Malija 96,

· Dario Lozar iz Izole, Šared 19F,

· Aleksander Slekovec iz Izole, Nazorjeva ulica 13.

3.

Člani Nadzornega sveta Komunala Izola d.o.o. se imenujejo izključno ob izpolnjevanju naslednji pogojev:

· podpisana izjava o seznanitvi z odgovornostmi,

· v roku šestih mesecev od potrditve kandidata v Nadzorni svet Komunala Izola d.o.o., le-ta opravi izpit za pridobitev licence Nadzornika v lastni režiji,

· v primeru, da kandidat ne izpolni vseh pogojev, se ga razreši in na njegovo mesto imenuje drugi kandidat,

· če kandidat ne podpiše izjave se ga prav tako razreši z mesta člana Nadzornega sveta Komunala Izola d.o.o. in se imenuje drugi kandidat.

4.

Sklep stopi v veljavo takoj.

Gornji sklep je bil sprejet. Od 19 prisotnih članov Občinskega sveta jih je 12 glasovalo za, 6 proti, 1 ni glasoval.(OS5-5R-16)

b) Soglasje k imenovanju predstavnikov Občine Izola v sveta Javnega zavoda Zdravstveni dom Izola in Javnega zavoda Krajinski park Strunjan
Točko o imenovanju predstavnikov Občine Izola v sveta Javnega zavoda Zdravstveni dom Izola je obravnavala Komisija za mandatna vprašanja, volitve in imenovanja. Gospod Darko Grad, predsednik komisije je podal poročilo.
Župan je odprl razpravo. Razprave ni bilo.
Župan je dal na glasovanje naslednji:
S  K  L E  P

1.

Občinski svet ugotavlja, da g. Igorju Franci iz Izole, Kajuhova 28 in g. Alešu Bohincu iz Izole, Klanec 4 preneha mandat predstavnikov Občine Izola v Svetu Javnega zavoda Zdravstveni dom Izola zaradi njunega odstopa.

2.

Za nadomestna predstavnika v Svetu Javnega zavoda Zdravstveni dom Izola se imenujeta:

· Rozana Prešeren iz Izole, Korte 128,

· Danijela Bon iz Izole, Partizanska ulica 3.

3.

Sklep stopi v veljavo takoj.

Gornji sklep je bil sprejet. Od 18 prisotnih članov Občinskega sveta jih je 12 glasovalo za in 6 proti.(OS5-5R-17)
Točko o imenovanju predstavnikov Občine Izola v svet Javnega zavoda Krajinski park Strunjan je obravnavala Komisija za mandatna vprašanja, volitve in imenovanja. Gospod Darko Grad, predsednik komisije je podal poročilo.

Župan je odprl razpravo. Razprave ni bilo.

Župan je dal na glasovanje naslednji:

S  K  L E  P

1.

Za predstavnika Občine Izola v Svet zavoda Javni zavod Krajinski park Strunjan se imenuje:

- Maks Filipčič iz Izole, Zadružna ulica 3.

2.

Sklep stopi v veljavo takoj.

Gornji sklep je bil sprejet. Od 19 prisotnih članov Občinskega sveta jih je 13 glasovalo za, 4 proti, 2 nista glasovala.(OS5-5R-18)
K 14. točki - Vprašanja in pobude občinskih svetnikov ter odgovori nanje
V nadaljevanju so člani Občinskega sveta podali svoje pobude in vprašanja.
Aleksej Skok – vprašanje 

 »Ali je Občina Izola podaljšala javno razgrnitev Dopolnjenega osnutka sprememb in dopolnitev ureditvenega načrta »Pošta«?«

Sebastjan Morato – vprašanje

»Kako to, da je bilo možno pred nedavnim postaviti obvestilno tablo za gostišče Jasna na cestnem odseku med križiščem »staro Jagodje« in križiščem Belveder, medtem pa postavitev digitalne hitrostno-obvestilne table ni možna?«
Sebastjan Morato – pobuda

»Svetniško pobudo, s katero predlagamo Občinskemu svetu, da preuči peticijo prebivalcev Oktobrske in Nazorjeve ulice, ki si želijo ureditev prometa v njihovih ulicah, s poudarkom na zavarovanju otrok, ki so neprestano podvrženi grožnjam neprimernih voznikov!«
Darko Grad - pobuda

»Strokovne službe Občine Izola naj preverijo kaj se dogaja v KT1. Obvestili so nas namreč člani Kluba izolskih študentov in Študentske organizacije UP, da se zaradi negativnih pojavov (droga) umikajo iz KT1 s svojimi aktivnostmi.«
Mario Gergeta – pobuda

»Pobuda za rešitev problema razseljenosti duševno prizadetih oseb.«
Silvano Sau – pobuda in vprašanje

»Kaj je s civilno zaščito v Izoli, kaj dela in kdo je zanjo odgovoren, glede na to, kaj se je zgodilo ob zadnji poplavi.« G. Sau je pojasnil, da bo pisno pobudo dostavil naknadno.

Doris Gomezelj – pobuda

 »Dne 7. novembra 2008 so stanovalci Polja pisali na občinsko inšpekcijo o svojih težavah s cesto, ki jih imajo zaradi izvajanja del na gradbišču bodoče avtoceste. Niso prejeli nobenega odgovora. V prvi vrsti je cesta že uničena zaradi velikega števila kamionov, ki dnevno vozi po njej. Poleg tega je v teh deževnih dneh vozišče umazano, polno blata in spolzko in zaradi tega zelo nevarno. Pozvali so tudi k izvajanju nadzora nad prometom na tem območju. Čeprav je cestni odsek označen kot cesta za stanovalce, se po njem vedno več vozijo vsi, ki pridejo iz smeri Bolnice proti Izoli in tudi obratno. Skratka, ta pot je postala nekakšna bližnjica in povezava z Izolo, čeprav temu ni namenjena. Zato v Zares nova politika Izola dajemo pobudo, da se na tem delu uvede nadzor in se morda na začetku voznike le opozori na namembnost te ceste, kasneje pa tudi drugače ukrepa.«
Doris Gomezelj – vprašanje
»Na zadnji seji me je presenetila izjava kolega svetnika, da ima občina Izola veliko izgubo s poslovnimi prostori, ki so v njeni lasti. V zares nova politika Izola prosimo pojasnilo. Obveščeni smo bili, da so nekateri lokali odprti le nekaj ur na teden, najemnina za nekatere občinske lokale pa da je naravnost simbolična. Zato prosimo za seznam poslovnih prostorov, ki so v lasti občine Izola ter seznam oddanih poslovnih prostorov v lasti občine, kjer naj bo razvidna: površina, mesečna najemnina in dejavnost. Prepričani smo, da tak seznam že obstaja (moral bi) in zato priprava tega ne bo povzročila nikomur dodatnega dela.«
Bogdan Gerk – pobuda in vprašanje
»Glede na to, da se v Pittonijevi ulici izvajajo določena gradbena dela in preplastitev prosim za preplastitev cca. 6 m2 asfalta v Ulici Svobode, ki je zelo blizu. Tu je nastala ugreznina v asfaltu. Bil sem tudi priča padcu starejše občanke, ki si je ob padcu zlomila levo zapestje. Prosim za ugodno rešitev te pobude.«

Drago Mislej – vprašanje
Vprašanje za Statutarno-pravno komisijo – Mnenje o odgovornosti občinskega svetnika za izrečena vprašanja, mnenja ali glas.

-----------------------------------------------------------------------------------------------------------------------------------
Glede na to, da je bil dnevni red izčrpan je župan zaključil sejo.
Seja zaključena ob 21.00 uri.

